FELÚJÍTOTT IBUSÁR-MEGÁLLÓHELY : Civilek
A kilencvenes években jelent meg a szerző Ibusár – Mauzóleum című, két színdarabot tartalmazó kötete. Mindkét mű a kisember tehetetlenségét, kiszolgáltatottságát tematizálja. A Parti Nagy-oeuvre visszatérő alakja, Sárbogárdi Jolán, az Ibusár-megállóhely forgalmistalánya, aki a menetjegyiroda magányában fényes karrierről ábrándozik: operetteket ír.
A színházak rendszeresen visszautasítják műveit, ezért egy este Jolán úgy dönt, hogy a hangosbemondóban előadja művét. A huszerett aktualitását nem Jolán álma, hanem a körülmények és a vágyak, a képességek és az ábrándok közötti szakadék pontos érzékeltetése adja.
A Darvas Ferenc által szerzett zenét Kelemen István kíséri hegedűn. A felújított előadás január 25-én 19 órától lesz látható a Kamarateremben. Jegyek kaphatók a Központi Jegyirodában, illetve a www.biletmaster.ro weboldalon.